नई दिल्ली: डब्ल्यूडब्ल्यूई पहलवानों से अभिनेता बने जॉन सीना और ड्वेन जॉनसन फिल्म 'द जेन्सन डायरेक्टिव' के लिए एक साथ आ रहे हैं. सीना फिल्म में अदाकारी करते नजर आएंगे जबकि जॉनसन और डेनी ग्रेशिया अपने ‘सेवन बक्स प्रोडक्शन’ के तहत फिल्म का निर्माण करेंगे. ड्वेन जॉनसन उर्फ ‘द रॉक’ ने इंस्टाग्राम पर एक वीडियो शेयर करते हुए जॉन सीना के उनके प्रोडक्शन हाउस के लिए काम करने की खबर अपने प्रशंसकों से साझा की.